ΓΡΑΠΤΗ ΕΡΩΤΗΣΗ E-0879/01

υποβολή: Ioannis Marnos (PPE-DE) προς την Επιτροπή

(27 Μαρτίου 2001)

Θέμα: Κρατικοποιήσεις περιουσιών Κοινοτικώνπηκόων στην Αιθιοπία και οικονομική στήριξη της Ένωσης

Το 1974-75 εθνικοποιήθηκαν στην Αιθιοπία, χωρίς καμιά αποζημίωση ή σχετική δέσμευση του κράτους, οι περιουσίες των ξένων που διαβιούσαν εκεί. Ανάμεσα στα περιουσιακά στοιχεία που εθνικοποιήθηκανπήρξαν ακίνητα (όπως εργοστάσια, καταστήματα, κατοικίες, κτήματα κ.α.) και κινητά (όπως τραπεζικοί λογαριασμοί κ.α.), τα οποία ανήκαν σε Κοινοτικούςπηκόους. Ανάμεσα στους πληγέντεςπήρξαν πολλοί Έλληνες, Ολλανδοί, Γάλλοι και Ιταλοίπήκοοι, οι οποίοι στερήθηκαν παρανόμως τις περιουσίες τους από το κομμουνιστικό καθεστώς του Μεγκίστου Χαϊλέ Μαριάμ.

Η Ευρωπαϊκή Ένωση στηρίζει σήμερα οικονομικά τις μεταρρυθμίσεις στην Αιθιοπία και ενθαρρύνει τη χώρα αυτή στην πορεία της προς το άνοιγμα της οικονομίας της και τις ιδιωτικοποιήσεις. Πληροφορίες αναφέρουν, ωστόσο, ότι σ' αυτές τις σχεδιαζόμενες ιδιωτικοποιήσεις περιλαμβάνονται εργοστάσια και άλλα περιουσιακά στοιχεία που ανήκαν σε Κοινοτικούςπηκόους και τα οποία δημεύθηκαν μετά το 1974-75 με συνοπτικές διαδικασίες εκ μέρους του τότε επικρατήσαντος καθεστώτος.

Θα μπορούσε η Ευρωπαϊκή Επιτροπή να με ενημερώσει για το συνολικό ποσό που έχει δοθεί από την Ένωση στην Αιθιοπία; Ποια είναι η θέση της Επιτροπής για τις δημευθείσες περιουσίες των Κοινοτικώνπηκόοων; Ελήφθηπόψιν το γεγονός της εθνικοποίησης των περιουσιών κατά τις διαπραγματεύσεις παροχής Κοινοτικής βοήθειας μετά το 1991-92 οπότε ο Μεγκίστου εγκατέλειψε τη χώρα; Προτίθεται η νέα αιθιοπική κυβέρνηση να αποζημιώσει τουςπηκόους της Ένωσης των οποίων οι περιουσίες εθνικοποιήθηκαν ή να τις επιστρέψει; Τι προτίθεται να κάνει η Επιτροπή ώστε να ικανοποιηθούν έμπρακτα οι Κοινοτικοίπήκοοι των οποίων οι περιουσίες δημεύθηκαν από το προηγούμενο αιθιοπικό καθεστώς;

Απάντηση του κ. Nielson εξ ονόματος της Επιτροπής

(14 Ιουνίου 2001)

Βάσει του 8ου Ευρωπαϊκού Ταμείου Ανάπτυξης (ΕΤΑ) η χορήγηση για την Αιθιοπία ανήλθε σε 294 εκατ.. Τον Οκτώβριο του 2000, η Επιτροπή αποφάσισε να μειώσει το ποσό ΕΕΠ (ΝΙΡ) στα 250 εκατ. για πέντε χρόνια. Κατά τα τελευταία τρία χρόνια, οι εκταμιεύσεις του ΕΤΑ ήταν οι ακόλουθες: 1998: 76 εκατ., 1999: 55,2 εκατ. και 2000: 30,1 εκατ..

Ωστόσο, μετά την ειρήνη με την Ερυθραία το Μάρτιο του 2001, η Επιτροπή κοινοποίησε στην κυβέρνηση της Αιθιοπίας μία αύξηση στους ενδεικτικούς πόρους που χορηγούνται βάσει του 9ου ΕΤΑ, που ανέρχονται σε 384 εκατ. για τον φάκελο Α και 154 εκατ. για τον φάκελο Β.

Η Κοινότητα γνωρίζει το πρόβλημα της ιδιοκτησίας που δημεύθηκε χωρίς αποζημίωση από την προηγούμενη κυβέρνηση της Αιθιοπίας. Από νομική άποψη, η Επιτροπή δεν έχει εντολή να εκπροσωπεί περιπτώσεις πολιτών της Κοινότητας έναντι των αιθιοπικών αρχών. Η Επιτροπή μπορεί μόνο να συμβουλεύει τους πολίτες που έχουν θιγεί να έρθουν σε επαφή με την αντίστοιχη εθνική διπλωματική αντιπροσωπεία στην Αιθιοπία, η οποία θα δώσει συνέχεια στις διεκδικήσεις αυτές.

Παρόλα αυτά, η Επιτροπή σε συζητήσεις με την κυβέρνηση της Αιθιοπίας εξέφρασε, σε πολλές ευκαιρίες, την ανάγκη πουπάρχει να δημιουργηθεί ένα κατάλληλο περιβάλλον για την ανάπτυξη του ιδιωτικού τομέα και των εθνικών καθώς και ξένων άμεσων επενδύσεων. Για ευνόητους λόγους, ένα τέτοιο πρόσφορο περιβάλλον απαιτεί, μεταξύ άλλων, να βρεθεί η κατάλληλη λύση σε περιπτώσεις στις οποίες έχει δημευθεί από το προηγούμενο καθεστώς ιδιωτική ιδιοκτησία χωρίς αποζημίωση.

Η Επιτροπή στις επαφές της με τις αρχές της Αιθιοπίας θα συνεχίσει να θίγει αυτό το πρόβλημα.